**Referat af bestyrelsesmøde i Andelsboligforeningen Fiskbæk**

8. maj 2017 **Til stede:** Gerda (nr. 36), Karen (nr. 56), Ole (nr. 64) og Susanne (nr. 60)

**Referent:** Ole

1. **Status fra sidste møde**:

Intet at referere.

1. **Nyt** **fra formanden**:

Karen oplyste, at tidspunktet for den planlagte skelsætning i forhold til naboforeningen er usikker på grund af sygdom hos landmåleren. Vi afventer og vil evt. overveje at kontakte landmåleren på Bækvej, hvis det trækker ud.

1. **Nyt fra haveudvalget**:

Intet at referere.

1. **Abonnement hos Söderberg:**

Susanne havde omsider fået en dialog med firmaet, der nu er gået ind i sagen med skaderne hos Tull. Der var derfor enighed om, at vi indtil videre fortsætter med at bruge Söderberg, og at de får i opdrag at undersøge, om de kan få et bedre tilbud end den eksisterende forsikring.

1. **Tilbud om fliseplads til affaldscontainere:**

Accept af tilbud fra Mogens Bork om etablering af belægning til de 2 nye affaldscontainere, som kommer i efteråret. Samlet pris iflg. tilbuddet 6.250 kr. Den konkrete udformning fastlægges sammen med bestyrelsen.

1. **Hække/hegn**:

For at imødekomme behovet for et privatliv i de haver, hvor ligusteren ikke vil gro, vil bestyrelsen foreslå, at vedtægternes § 9, stk. 3 ændres, så ligusterhækkene kan erstattes af hegn, for beboernes egen regning. For at sikre en vis homogenitet vil bestyrelsen indstille en ordning, hvorefter *hegn mod fællesarealerne* skal være lamelhegn med vandrette lameller og af en maks. højde på 150 cm. Hegn skal være ubehandlede eller være malet i diskrete farver (jordfarver). *Andre hegn*, dvs. mellem boliger, kan være op til 180 cm. og udformningen overlades til, hvad beboerne kan blive enige om.

Bestyrelsen foreslår derfor, at vedtægternes § 9, stk. 3 får følgende indhold:

*En andelshaver er forpligtet til at vedligeholde det til andelsboligen knyttede haveareal. Der må opsættes træhegn mellem boligerne. Hegn mod fællesarealerne kan etableres. I så fald skal man benytte lamelhegn med vandrette lameller af en maksimal højde på 150 cm (180 cm ved enderne af boligen), og hegnet skal være ubehandlet eller farvet i jordfarver (dvs. dæmpede farver).*

1. Der indkaldes til ekstraordinær generalforsamling den 14. juni kl 16.00 i drivhuset i forbindelse med juni måneds havedag.
2. **Evt.**

Bestyrelsen var enige om at tage spørgsmålet op, om det er en andelshavers eget problem, at der sker en vandskade som hos Tull, når det er afklaret, om forsikringen dækker.

1. **Næste møde**:

Tirsdag den 6. juni kl.19 hos Gerda.